**Asesiad Athro mewn Gwyddoniaeth Cynradd
(TAPS) Cymru**

**Cynllun ar gyfer Asesiad â Ffocws**

|  |  |  |
| --- | --- | --- |
| **Pwnc Gwyddoniaeth a Thechnoleg:** Pethau byw, dysgu yn yr awyr agored | Dosbarth Derbyn / Blwyddyn 1 4-6 oed | **Teitl:** Taith gerdded y synhwyrau |
| Logo for doing strand of Working Scientifically**Ffocws ar fod yn chwilfrydig** Rydw i’n gallu archwilio’r amgylchedd a gwneud arsylwadau. | **Cyd-destun y cysyniad** Gallaf gydnabod bod planhigion ac anifeiliaid yn bethau byw sy’n tyfu. |
| **Ffocws yr asesiad*** A all plant ddefnyddio eu synhwyrau i wneud arsylwadau yn eu hamgylchedd lleol?
* Ydy’r plant yn gallu siarad am eu harsylwadau?
 |
| **Gweithgaredd** *Heddiw byddwn yn wyddonwyr amgylcheddol.*Dewiswch ardal leol neu ran o dir yr ysgol i’w harchwilio. Siaradwch am ddefnyddio gwahanol synhwyrau i archwilio (gweld, clywed, arogli, cyffwrdd) a sut i archwilio’n ddiogel (dillad sy’n briodol i’r tywydd, peidio â chyffwrdd sbwriel, ffiniau, signal dychwelyd ac ati).Cerddwch gyda’r plant, gan eu hannog i sylwi ar wahanol synhwyrau neu eu defnyddio fel y bo’n briodol:* Edrych i fyny, e.e. syllu ar y cymylau, ochr isaf canopi’r dail ac ati.
* Edrych i lawr, e.e. olion anifeiliaid, sgerbydau dail, tyllau lle gallai anifeiliaid fyw ac ati.
* Pupil box 2 - focus on science objectives. Edrych yn agosach, e.e. o dan foncyff, faint o adar gwahanol allwch chi eu clywed, ydy’r dail hyn i gyd yn arogli/teimlo yr un fath? *Beth yw’r ddeilen fwyaf/lleiaf y gallwch ddod o hyd iddi?*

Siaradwch â’r plant am yr hyn maen nhw wedi’i synhwyro wrth gerdded ac a oedden nhw wedi gweld unrhyw beth yr hoffent ei newid am eu hamgylchedd, e.e. sbwriel, diffyg blodau ar gyfer gwenyn ac ati. **Addasu’r gweithgaredd** **Cymorth:** Grŵp bach neu bâr penodol i ysgogi sgwrs. Gofynnwch am ‘ganfyddiadau’ i gael eu rhannu/siarad amdanynt.**Tasg ymestynnol:** Gwnewch gofnodion o’u harsylwadau, e.e. rhwbio rhisgl, siapiau a welwyd wrth syllu ar y cymylau, casgliadau dail, darluniau, ffotograffau wedi’u labelu.**Photo of children exploring fieldSyniadau eraill:** Chwiliwch am batrymau ym myd natur. Ailadroddwch y dasg ar ddiwrnod gyda thywydd gwahanol neu mewn tymor gwahanol.**Cwestiynau i gefnogi’r drafodaeth*** Beth allwch chi ei glywed?
* Beth allwch chi ei weld?
* Beth allwch chi ei arogli?
* Sut mae’n teimlo?
* Ydyn nhw i gyd yr un fath? Sut maen nhw’n wahanol?
 |
| **Dangosyddion Asesu** **Heb fodloni:** Mae angen procio’r disgybl i drafod ei arsylwadau ac mae’n ei chael hi’n anodd disgrifio'r hyn mae e wedi’i synhwyro ar bapur.**Wedi bodloni:** Mae’r disgybl yn trafod ei arsylwadau ac yn gallu disgrifio rhywbeth mae e wedi’i weld / clywed / arogli / cyffwrdd. **Ffyrdd posibl o fynd ymhellach:** Mae’r disgybl yn cymharu’r hyn maen nhw wedi’i weld / clywed ac ati. Mae’r disgybl yn gofyn cwestiynau am yr hyn mae e wedi ei archwilio.  |

 Blwch disgybl 2 – ffocws ar amcanion gwyddoniaeth.
Gweler pyramid TAPS am fwy o enghreifftiau.